open-index/open-wikipedia-markdown huggingface dataset:
ไฮดร้า (วงดนตรี)

**ไฮดร้า** เป็นวงดนตรีไทยแนวป็อปร็อก มีสมาชิกอันประกอบไปด้วย นครินทร์ กิ่งศักดิ์ (ป้าง) และ ธนา ลวสุต (ปอนด์) โดยป้างเป็นคนแต่งคำร้อง และปอนด์แต่งทำนอง วงไฮดร้าเป็นศิลปินในสังกัดค่ายนิธิทัศน์ และวงไฮดร้ายังได้รับรางวัลสีสันอวอร์ด สาขาวงดนตรีหน้าใหม่ยอดเยี่ยม ปี 2535 จากอัลบั้มชุดเดียวคือ *"อัศเจรีย์"* ซึ่งใช้เวลาเตรียมตัวทำอัลบั้มนานถึง 5 ปี

## ประวัติ
ป้าง นครินทร์ กิ่งศักดิ์ ผู้ชื่นชอบการร้องเพลงและเล่นกีตาร์ ได้แต่งเนื้อเพลงขึ้นมาแล้วนำไปให้ ปอนด์ ธนา ลวสุต ผู้ซึ่งรู้จักกับป้างและเล่นกีตาร์เหมือนกัน แต่งทำนอง จากนั้น ทั้งสองคนจึงทำงานดนตรีร่วมกัน โดยป้างจะคอยแต่งคำร้อง และปอนด์เป็นผู้แต่งทำนองและเรียบเรียงเสียงประสาน ก่อนหน้านี้ ปอนด์เคยรวมวงกับเพื่อนทำวงดนตรีชื่อว่า ฟีดแบค ในแนวเทคโนป็อป แต่ก็ได้แยกย้ายวงไป ความหมายของชื่อวงไฮดร้าจึงสื่อว่า เมื่อหน่อหนึ่งตายไปก็จะเกิดใหม่เป็นสองหน่อ ซึ่งก็คือวงเก่าของปอนด์กลายมาเป็น *ป้างกับปอนด์* ภายหลัง ปอนด์ ธนา จึงตั้งชื่อวงใหม่ว่า "ไฮดร้า" วงไฮดร้า มีเพลงที่ได้รับความนิยมอย่างเช่น ไกลเท่าเดิม, ไว้ใจ, น.ส.หุ่นยนต์, ตัวปลอม และ ดึกแล้ว เพลงเดียวที่ปอนด์ร้องในอัลบั้มแรก

## การแยกวงและปัจจุบัน
หลังแยกจากวงไฮดร้า ป้างเป็นศิลปินเดี่ยวให้กับค่าย โซนี่ มิวสิก และ จีเอ็มเอ็ม แกรมมี่ ตามลำดับ  ขณะที่ ปอนด์ ได้ย้ายจากนิธิทัศน์ไปทำงานเป็นโปรดิวเซอร์ให้กับค่ายจีเอ็มเอ็ม แกรมมี่ และได้เป็นผู้บริหารค่ายเพลงในเครือชื่อ "แกรมมี่ คิวเอ็กซ์" อยู่ช่วงหนึ่งจนปิดตัวลง จากนั้นได้เป็นผู้บริหารค่ายเพลง จีโนม เรคคอร์ดส ในเครือ อาร์เอส และกลับมาทำงานเพลงให้กับแกรมมี่จนถึงปัจจุบัน

### คอนเสิร์ตรียูเนี่ยน
สมาชิกวงไฮดร้าได้ประกาศรวมตัวอีกครั้งเพื่อขึ้นคอนเสิร์ต "The Famous Five A Tribute To Hydra" ในวันที่ 15 มีนาคม พ.ศ. 2553 ณ อินดอร์สเตเดียม หัวหมาก โดยเป็นการแสดงสดของศิลปิน 5 วงที่นำเพลงของวงไฮดร้ามาขับร้องใหม่ ได้แก่ พันกร บุณยะจินดา 
สุนิสา สุขบุญสังข์, อีทีซี, บุรินทร์ บุญวิสุทธิ์, โมเดิร์นด็อก วง OMG (ศิลปินหน้าใหม่จากค่าย REVOL MUSIC CREATION) และวงไฮดร้าในฐานะศิลปินต้นฉบับก็ได้ร่วมขึ้นเวทีในครั้งนี้ด้วย

## ผลงานเพลง
### สตูดิโออัลบั้ม

ภายหลังนิธิทัศน์ ได้วางจำหน่ายอัลบั้ม "HYDRA! Special" โดยเพิ่มอีก 2 เพลงจากอัลบั้ม อัศเจรีย์ คือ ใกล้บ้า (ขับร้องโดย ป้าง) และ เรื่องงมงาย (ขับร้องโดย ปอนด์) ในปี พ.ศ. 2537 และปี พ.ศ. 2558 ได้มีการวางจำหน่ายในรูปแบบ Audiophile Remastered รีมาสเตอร์ โดย สราวุธ พรพิทักษ์สุข

* คำร้อง : **[[นครินทร์ กิ่งศักดิ์]]**
* ทำนอง/เรียบเรียง : **[[ธนา ลวสุต]]**
* โปรดิวเซอร์ : **[[ธนา ลวสุต]]**
* ศิลปินรับเชิญ : **[[พีรสันติ จวบสมัย]]**, **[[สุกานดา บุณยธรรมิก]]**
* ผสมเสียง : **แมง ณ ลำพูน**, **กิติเวช เกิดบ้านไร่**
* บันทึกเสียง : **[[ห้องบันทึกเสียงศรีสยาม]]**
* ครีเอทีฟ ไดเร็กเตอร์ : **ชาย วงศาโรจน์**
* สไตลิสต์/ ออกแบบปกเทป : **สุขสมิทธิ์ (ตุ้ม) ชื่นประสิทธิ์**
* อำนวยการผลิต : **[[ธานี ลวสุต]]**
* ที่ปรึกษา : **[[วิเชียร อัศว์ศิวะกุล]]**, **[[วิทยา ศุภพรโอภาส]]**
* ปีที่ผลิต : 2535 (1992)

## อ้างอิง

## แหล่งข้อมูลอื่น
* สัมภาษณ์ปอนด์ ไฮดร้าทาง TWITTER + ช่วยโปรโมทคอนเสิร์ตพี่ปอนด์ พี่ป้างกันหน่อย
* เฟซอย่างเป็นทางการของ ปอน
* ทวิตเตอร์อย่างเป็นทางการของ ปอน
* เฟซอย่างเป็นของทางการ ป้าง

หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินสังกัดนิธิทัศน์ โปรโมชั่น
หมวดหมู่:กลุ่มดนตรีที่ก่อตั้งในปี พ.ศ. 2535
หมวดหมู่:วงกลุ่มสองสัญชาติไทย
ธาตุ (แก้ความกำกวม)

**ธาตุ** เป็นคำบาลีสันสกฤต หมายถึงส่วนประกอบสำคัญที่รวมกันขึ้นเป็นสิ่งทั้งหลาย มีความหมายต่างกันในแต่ละบริบท
* ธาตุ ในทางวิทยาศาสตร์หมายถึงสารเนื้อเดียวที่ประกอบไปด้วยอะตอมที่มีจำนวนโปรตอนในนิวเคลียสเท่ากัน
* ธาตุหลักทั้ง 4 ในทางปรัชญาหมายถึง องค์ประกอบของธรรมชาติ ส่วนที่เล็กที่สุด ถือว่ามีอยู่ในทุกสิ่ง ทั้งมีชีวิต และไม่มีชีวิต แต่ละแนวคิดจำแนกธาตุไว้ต่างกัน ได้แก่ ดิน น้ำ ลม ไฟ เป็นต้น
* ธาตุศัพท์ ในทางภาษาโบราณ ตระกูลอินเดีย-ยุโรป ธาตุ หมายถึง หน่วยเล็กสุดของความหมาย มักประกอบขึ้นเป็นคำกริยา หรือคำชนิดอื่น
* ธาตุ ในศาสนาพุทธ แบ่งออกเป็นธาตุ 4 และธาตุ 6
* ธาตุ อาจหมายถึง กระดูกหรือเจดีย์ที่บรรจุกระดูก
** พระธาตุ คือ กระดูกของพระอรหันต์และพระพุทธเจ้า

## ดูเพิ่ม
* ทาส
ไฮดรา

**ไฮดรา** (Hydra) พบสะกดว่า **ไฮดร้า** อาจหมายถึง
* กลุ่มดาวงูไฮดรา เป็นกลุ่มดาวที่มีขนาดใหญ่ที่สุดในบรรดากลุ่มดาว 88 กลุ่ม
* ไฮดรา (ดาวบริวาร) ดาวบริวารของดาวพลูโต
* ไฮดร้า (วงดนตรี) วงดนตรีไทย มีสมาชิก คือ นครินทร์ กิ่งศักดิ์ และ ธนา ลวสุต ก่อตั้งใน พ.ศ. 2535
* ไฮดรา (สกุล) สัตว์ชั้นต่ำสกุลหนึ่ง อาศัยอยู่ในน้ำจืด
* ไฮดรา (เทพปกรณัม) สัตว์ในตำนานกรีกเป็นงูยักษ์หลายหัว
* ไฮดรา (ดาวบริวาร) ดาวบริวารของดาวพลูโต
* ไฮดรา อิจิ ตัวละครในซีรีส์ *[[เซนต์เซย์ย่า]]*
* ไฮดรา (ทรานส์ฟอร์มเมอร์ส) ตัวละครในซีรีส์ *[[ทรานส์ฟอร์มเมอร์ส]]*
* ไฮดร้า (หนังสือการ์ตูน) องค์กรชั่วร้ายของมาร์เวลคอมิกส์
* ไฮดรา (นักมวยปล้ำ) นักมวยปล้ำสวมหน้ากากชาวสหรัฐฯ
เกลม็องส์ ปอเอซี

right|250px|thumb|เกลม็องส์ ปอเอซีในปี 2557
**เกลม็องส์ ปอเอซี** () เป็นนักแสดงชาวฝรั่งเศส มีชื่อเสียงจากบทเฟลอร์ เดอลากูร์ ในภาพยนตร์ *[[แฮร์รี่ พอตเตอร์กับถ้วยอัคนี (ภาพยนตร์)|แฮร์รี่ พอตเตอร์กับถ้วยอัคนี]]*

เกลม็องส์ ปอเอซี เกิดในชานกรุงปารีส ประเทศฝรั่งเศส พ.ศ. 2525 มารดาของเธอเป็นครูสอนภาษาฝรั่งเศส บิดาเป็นนักแสดงละคร ทำให้เธอมีโอกาสแสดงละครตั้งแต่อายุ 14 ปี จากนั้นก็ได้แสดงภาพยนตร์อีก 6 เรื่อง และละครโทรทัศน์ 3 เรื่อง ทั้งหมดเป็นการแสดงในประเทศฝรั่งเศส สำหรับบทบาทที่ต้องพูดภาษาอังกฤษเป็นครั้งแรก เป็นภาพยนตร์มินิซีรีส์ของสถานีโทรทัศน์บีบีซี เรื่อง *Gunpowder, Treason and Plot* โดยแสดงเป็นพระนางแมรีที่ 1 ของสกอตแลนด์ ปัจจุบันเคลมองสามารถพูดภาษาอังกฤษและฝรั่งเศสได้อย่างคล่องแคล่ว 

## แหล่งข้อมูลอื่น
* Clémence Fansite (non-English) 
* Clémence Poésy Fansite
* J'adore, Clémence Poésy Forums
* Clémence Poésy Fan Fiction 
* Profile จาก Veritaserum

หมวดหมู่:นักแสดงฝรั่งเศส
หมวดหมู่:นักแสดงในแฮร์รี่ พอตเตอร์
หมวดหมู่:นักแสดงละครเวทีหญิงชาวฝรั่งเศส
พลาสมา

**พลาสมา** คือ อะตอมของแก๊สมีสกุลหรือ Noble Gases เช่น ฮีเลียม นีออน อาร์กอน คริปตอน ซีนอน และเรดอน

* พลาสมา (สถานะของสสาร) สถานะหนึ่งของสสาร
** จอภาพพลาสมา จอภาพที่ใช้หลักการของแก๊สที่แตกตัวเป็นพลาสมา โดยการปล่อยแรงดันไฟเข้าไปกระตุ้นเม็ดพิกเซลให้เกิดแสง โดยเม็ดพิกเซลของจอภาพพลาสมา นั้นจะมี ก๊าซ Neon และ Xenon บรรจุอยู่ข้างในซึ่งจะแตกตัวเป็น UV ซึ่งเมื่อ UV กระทบกับสาร Phospor ซึ่งเป็นสารเรื่องแสงที่เคลือบไว้ ก็จะให้แสงสีต่างๆออกมา
**จอภาพพลาสมาแบบสี คือภาพที่ถูกสร้างขึ้นจากจุดหลายๆ จุด แต่ละจุดเรียกว่า พิกเซล แต่ละพิกเซลจะประกอบขึ้นจากเซลล์สี 3 เซลล์คือ แดง เขียว น้ำเงิน 
** สายอากาศพลาสมา
** ตะเกียงพลาสมา
** อาวุธพลาสมา
** จรวดพลังงานพลาสมา
* พลาสมา (เลือด) ของเหลวที่เป็นส่วนประกอบในเลือด
** เซลล์พลาสมา เม็ดเลือดขาวชนิดหนึ่ง
* หางนม ของเหลวที่เป็นส่วนประกอบในนม
* ส่วนของเหลวภายในเซลล์
** ไซโทพลาซึม
** นิวคลีโอพลาสซึม
** โพรโทพลาสซึม
* แก๊งพลาสม่า คือแก๊งจากเรื่องโปเกมอน
ไวรัส HLLP

**HLLP** (ย่อมาจาก High Level Language Parasitic) เป็นไวรัสประเภทไวรัสติดไฟล์ กลุ่มหนึ่งซึ่งเขียนด้วยภาษาระดับสูงเช่น ภาษาปาสกาล ภาษาซี ภาษาซีพลัสพลัส ภาษาเบสิก เป็นต้น

## ข้อมูลทางเทคนิค
ไวรัสในกลุ่มนี้จะติดโดยการแทรกตัวเองลงบนส่วนต้นของไฟล์โปรแกรม ทำให้ไฟล์มีขนาดใหญ่หลายกิโลไบต์ขึ้นไป ซึ่งใหญ่มากเทียบกับไวรัสกลุ่มอื่นเนื่องจากโปรแกรมที่เขียนด้วยภาษาระดับสูงมีการรวมส่วนของไลบรารีเข้าไปในโปรแกรมด้วย ในไวรัสหลายตัวผู้เขียนไวรัสอาจมีการบีบโปรแกรมก่อนด้วยโปรแกรมเช่น PKLite, LZEXE เพื่อลดขนาดและทำให้บริษัทโปรแกรมกำจัดไวรัสศึกษาการทำงานยากขึ้น

เวลาโปรแกรมที่ติดไวรัสทำงาน ไวรัสจะค้นหาและติดไฟล์อื่น จากนั้นจึงสร้างไฟล์ต้นฉบับเหมือนก่อนที่ติดไวรัส แล้วเรียกให้ทำงาน ทำให้ผู้ใช้ไม่รู้สึกว่าเครื่องคอมพิวเตอร์ติดไวรัส วิธีการนี้สามารถใช้ติดโปรแกรมของระบบปฏิบัติการทั้งดอสและวินโดวส์ได้

การสแกนหาไวรัส HLLP โดยใช้ลายเซ็นไวรัส (virus signature) ความยาวสั้น ๆ จะเกิดความผิดพลาดได้ง่าย เนื่องจากไบต์ต่าง ๆ ในไวรัสมีโอกาสพบในโปรแกรมประยุกต์อื่นที่เขียนด้วยภาษาเดียวกันได้ จึงต้องใช้เทคนิคอื่นเข้าช่วยเช่น อาศัยการตรวจรหัส CRC

## ตัวอย่างไวรัสในกลุ่มที่สำคัญ
* HLLP.5850 หรือ Weed
* HLLP.Toadie.7800.A และ HLLP.Toadie.7800.B แพร่กระจายได้รวดเร็วผ่านทางไออาร์ซี
* Sharpei หรือ HLLP.Sharpei หรือ W32.HLLP.Sharpei ไวรัสที่เขียนด้วยภาษาซีชาร์ป สามารถติดระบบดอตเน็ต (.Net framework) ของไมโครซอฟท์
* W32.HLLP.DeTroie.A ไวรัสจะเปิดช่องโหว่ให้บุคคลอื่นเข้ามาใช้เครื่องได้
## ดูเพิ่ม
*ไวรัส HLLC
*ไวรัส HLLO

## อ้างอิง

*F-Secure Virus Descriptions : HLLP.3263

HLLP
การถอดอักษรไทยเป็นอักษรโรมัน

**การถอดอักษรไทยเป็นอักษรโรมัน** เป็นหลักการถอดตัวอักษรไทยเป็นอักษรโรมัน ทั้งนี้ ในปัจจุบัน การถอดอักษรไทยเป็นอักษรโรมันแบบถ่ายเสียงอย่างเป็นทางการโดยราชบัณฑิตยสถาน ใช้ในสำหรับหนังสือและสิ่งพิมพ์ของรัฐบาล และป้ายชื่อถนนต่าง ๆ ในประเทศไทย รูปแบบใหม่ประกาศใช้เมื่อ 11 มกราคม พ.ศ. 2542

## ประวัติ

### การถ่ายเสียงภาษาไทยเป็นอักษรโรมันโดยชาวต่างชาติ
ตั้งแต่สมัยกรุงศรีอยุธยา ชาวต่างชาติจากหลากหลายประเทศได้เข้ามาทำการค้าขายกับราชสำนัก ซึ่งชาวต่างชาติเหล่านี้ได้ทำการถ่ายเสียงภาษาไทยเป็นอักษรโรมัน (transpose) โดยอาศัยการออกเสียงในภาษาไทยและถ่ายเสียงดังกล่าวลงเป็นอักษรโรมันตามหลักเกณฑ์ไวยากรณ์ของภาษาตนเอง ดังนั้น การถ่ายเสียงภาษาไทยเป็นอักษรโรมันในสมัยนี้ไม่มีหลักเกณฑ์ที่ตายตัว ซึ่งทำให้การบันทึกชื่อสถานที่ต่าง ๆ หรือคำศัพท์และประโยคใช้วิธีแตกต่างกันไป 

ในคริสต์ศตวรรษที่ 16 ชาวโปรตุเกสได้ถ่ายเสียงคำว่า สยาม (Sião) เมืองไทย (Muantai) อยุธยา (Hudia) แม่น้ำ[เจ้าพระยา] (Meinão) ต่อมาในคริสต์ศตวรรษที่ 17 ซีมง เดอ ลา ลูแบร์ ได้เขียนจดหมายเหตุลาลูแบร์ (A new historical relation of the Kingdom of Siam) โดยถ่ายเสียงภาษาไทยเป็นอักษรโรมัน โดยยกตัวอย่างประโยคทั่วไปในชีวิตประจำวัน เช่น กินแล้วหรือ (kin lêou reü?) เมื่อท่านมาเราได้กินสำเร็จแล้ว (meüà tân mâ, râo dáï kin sam-red lêou) รวมถึงคำศัพท์ทั่วไป เช่น สับปะรด (saparot) กล้วย (cloüey) ขนุน (ca-noun) เป็นต้น

### การถอดอักษรไทยเป็นอักษรโรมันตามพระราชนิยมรัชกาลที่ 6

เมื่อปี พ.ศ. 2456 พระบาทสมเด็จพระมงกุฎเกล้าเจ้าอยู่หัวทรงพระราชนิพนธ์บทความเรื่อง The Romanisation of Siamese Words ลงในวารสารสยามสมาคม (Journal of the Siam Society) ของสยามสมาคมในพระบรมราชูปถัมภ์ โดยมีหลักเกณฑ์ดังต่อไปนี้

### การถอดอักษรไทยเป็นอักษรโรมัน พ.ศ. 2482

* การถอดอักษรไทยเป็นโรมัน ตามประกาศสำนักนายกรัฐมนตรี เรื่องการถอดอักษรไทยเป็นโรมัน เมื่อวันที่ 6 มีนาคม 2482

เมื่อวันที่ 19 ตุลาคม พ.ศ. 2485 รัฐบาลได้ออกประกาศสำนักนายกรัฐมนตรี เรื่องการเขียนชื่อไทยเป็นอักษรโรมัน โดยมีเนื้อความว่า

ต่อมาเมื่อวันที่ 19 พฤศจิกายน พ.ศ. 2485 รัฐบาลได้ออกประกาศสำนักนายกรัฐมนตรี เรื่องการเขียนชื่อบุคคลเป็นอักษรโรมัน โดยมีเนื้อความว่า

### การถอดอักษรไทยเป็นอักษรโรมัน พ.ศ. 2542

## อ้างอิง
* ต้นฉบับประกาศของราชบัณฑิตยสถาน 
* 

## ดูเพิ่ม
* ทิงลิช
* ISO 11940

## แหล่งข้อมูลอื่น
* thai2english.com ถอดอักษรไทยออนไลน์ ตามการอ่านเสียง, ตามหลักราชบัณฑิตฯ, ตามสัทอักษรสากล ฯลฯ
* โปรแกรมถอดอักษรไทยสำหรับวินโดวส์ โดย ผศ.ดร.วิโรจน์ อรุณมานะกุล
ไวรัส HLLO

**HLLO** (ย่อมาจาก High Level Language Parasitic) เป็นไวรัสประเภทไวรัสติดไฟล์ กลุ่มหนึ่งซึ่งเขียนด้วยภาษาระดับสูงเช่น ภาษาปาสกาล ภาษาซี ภาษาซีพลัสพลัส ภาษาเบสิก เป็นต้น ไวรัสจะเขียนทับไฟล์ทำให้โปรแกรมที่ติดไวรัสไม่สามารถทำงานได้

## ข้อมูลทางเทคนิค
ขนาดของไวรัสในกลุ่มนี้มีขนาดใหญ่หลายกิโลไบต์ขึ้นไป ซึ่งใหญ่มากเทียบกับไวรัสกลุ่มอื่นเนื่องจากโปรแกรมที่เขียนด้วยภาษาระดับสูงมีการรวมส่วนของไลบรารีเข้าไปในโปรแกรมด้วย ในไวรัสหลายตัวผู้เขียนไวรัสอาจมีการบีบโปรแกรมก่อนด้วยโปรแกรมเช่น PKLite, LZEXE เพื่อลดขนาดและทำให้บริษัทโปรแกรมกำจัดไวรัสศึกษาการทำงานยากขึ้น

ไวรัสในกลุ่มนี้จะติดโดยเขียนตัวเองทับส่วนต้นของไฟล์โปรแกรม เวลาโปรแกรมที่ติดไวรัสทำงาน ไวรัสจะค้นหาและติดไฟล์อื่น จากนั้นจึงออกจากโปรแกรม ทำให้เวลาผู้ใช้สั่งรันโปรแกรม โปรแกรมจะไม่ทำงาน เครื่องที่ติดไวรัสกลุ่มนี้ไม่สามารถใช้โปรแกรมกำจัดไวรัสกู้โปรแกรมกลับมาได้ จำเป็นต้องติดตั้งโปรแกรมใหม่หรือเรียกคืนจากข้อมูลที่สำรองไว้เท่านั้น

การสแกนหาไวรัส HLLO โดยใช้ลายเซ็นไวรัส (virus signature) ความยาวสั้น ๆ จะเกิดความผิดพลาดได้ง่าย เนื่องจากไบต์ต่าง ๆ ในไวรัสมีโอกาสพบในโปรแกรมประยุกต์อื่นที่เขียนด้วยภาษาเดียวกันได้ จึงต้องใช้เทคนิคอื่นเข้าช่วยเช่น อาศัยการตรวจรหัส CRC

## ตัวอย่างไวรัสในกลุ่มที่สำคัญ
ไวรัสในตระกูล HLLO ที่พบการแพร่กระจายจริง ตัวอย่างเช่น
* HLLO.Novademo.A และ HLLO.Novademo.B
* HLLO.5831 หรือ Raid.5831
* HLLO.Orion หรือ HLLO.10842

## ดูเพิ่ม
*ไวรัส HLLC
*ไวรัส HLLP
*ไวรัส Trivial

## อ้างอิง

*Viruslist.com Overwriting virus 
*F-Secure Virus Descriptions : HLLO
HLLO
โคลงทวาทศมาส

**โคลงทวาทศมาส** เป็นกวีนิพนธ์เก่าถึงสมัยอยุธยา นับถือกันว่าเป็นโคลงตำราเรื่องหนึ่ง แต่งด้วยโคลงดั้น เนื้อหาเป็นนิราศพิเศษกว่านิราศเรื่องอื่น ๆ เนื่องจากในเนื้อหาโคลงทวาทศมาส พบว่ากวีได้หยิบยกเอาการดำเนินชีวิตของประชาชนในอดีตมาประกอบเป็นเนื้อเรื่องด้วย การประพันธ์ในลักษณะดังกล่าวถือเป็นพัฒนาการทางวรรณคดีขั้นหนึ่งของไทย 

## การกำเนิด
**ทวาทศมาส** แปลว่า สิบสองเดือน เป็นวรรณกรรมไทยสมัยอยุธยา แต่งด้วยโคลงดั้นวิวิธมาลี ทำนองนิราศความพิศวาสเป็นอย่างเอกเรื่องหนึ่ง เข้าใจว่าจะมีหลายท่านนิพนธ์ เช่น พระเยาวราช ขุนพรหมมนตรี ขุนศรีกวีราช ขุนสารประเสริฐ เป็นต้น (บางตำราว่ามีเท่านี้ บางตำราว่ามากกว่านี้ แต่ในนิราศนรินทร์กลับว่า "สามเทวษ ถวิลแฮ" ซึ่งแปลว่า "มีสามท่าน") ที่กล่าวว่าเป็นพัฒนาการทางวรรณคดีอีกขั้นหนึ่ง เพราะมีโคลงพรรณนาความอาลัยรัก ซึ่งใช้ฤดูกาลเป็นพื้นฐานการดำเนินเรื่อง (ลักษณะการแต่งอย่างนี้ ให้ดูกวีนิพนธ์สันสกฤตเรื่องเมฆทูตของท่านกาลิทาสประกอบ) เช่น เมื่อถึงเดือนแปดก็กล่าวถึงวันเข้าพรรษา กวีกล่าวถึงการทำบุญ แต่มิวายจิตใจหวนระลึกถึงนางอันเป็นที่รัก  ดังโคลงต่อไปนี้ซึ่งนำมาจากเว็บไซต์วชิรญาณ

## ตัวอย่าง
(ต่อจากนี้เป็นข้อความในหนังสือประวัติวรรณคดีไทย ของเปลื้อง ณ นคร) 

ในการนิพนธ์นั้น เริ่มด้วยการไหว้พระพรหม พระนารายณ์ เทพยดา พระมหากษัตริย์ แล้วเริ่มกล่าวถึงนางที่รัก อันต้องจากไกล แล้วพรรณนาอาลัย ตั้งแต่เดือน 5 เป็นลำดับไป การพรรณนารักนั้นเคล้าไปกับอากาศธาตุและเหตุการณ์ต่าง ๆ อันเกิดขึ้นในเดือนนั้น ๆ เมื่อครบสิบสองเดือนแล้วจึงพรรณนาพระเกียรติยศ กล่าวถวายพระพรและแสดงความมุ่งหมายในการนิพนธ์

กระบวนการพรรณนาอาลัยรักนับว่าสูงทางกวีรส คือ กวีที่มีความนัยอันพิศวาศ ซึ่งเป็นแบบอย่างให้กวีรุ่นหลังนำไปใช้

ด้านสำนวนโวหารมีความยอดเยี่ยม มีคำภาษาต่างประเทศ เช่นคำภาษาเขมร ภาษาบาลี ภาษาสันสกฤต และคำโบราณหลายคำ  จึงยากที่จะเข้าใจได้อย่างถูกต้อง นอกจากจะใช้วิธีสันนิษฐาน

## อ้างอิง
* โคลงทวาทศมาส
* โคลงทวาทศมาส 
* ทวาทศมาส นิราศ 12 เดือน ไม่ใช่หนังสืออ่านเล่นเพลินๆ
* ศรีปราชญ์ คือ กวีผู้แต่ง “ทวาทศมาส”
* คำนำโคลงทวาทศมาส ในเว็บไซต์หอสมุดวชิรญาณ
* โคลงทวาทศมาส ในเว็บไซต์หอสมุดวชิรญาณ

ทวาทศมาส
คโคลงทวาทศมาส
ไวรัส AntiCAD

**AntiCAD** เป็นไวรัสประเภทไวรัสติดไฟล์ นามสกุล *.COM* และ *.EXE* ในระบบปฏิบัติการดอส ซึ่งพัฒนามาจากไวรัส Jerusalem มีขนาดตั้งแต่ 2454 จนถึง 4096 ไบต์ ไวรัสรุ่นขนาด 4096 ไบต์สามารถติดบูตเซกเตอร์ของแผ่นดิสก์และมาสเตอร์บูตเรคคอร์ดของฮาร์ดดิสก์ได้ด้วย เป็นไวรัสที่เคยระบาดมากในช่วงพุทธทศวรรษที่ 2530 เหตุที่ไวรัสมีชื่อว่า AntiCAD เนื่องจากไวรัสจะเริ่มทำงานเมื่อผู้ใช้เรียกโปรแกรม *ACAD.EXE* ของออโตแคด

## ข้อมูลทางเทคนิค
ไวรัส AntiCAD เป็นไวรัสที่ฝังลงหน่วยความจำ ติดไฟล์นามสกุล *.COM* และ *.EXE* แต่ไม่ติด *COMMAND.COM* โดยแทรกคำสั่งไวรัสที่จุดเริ่มต้นไฟล์ *.COM* และต่อท้ายไฟล์ *.EXE* ไฟล์นามสกุลดังกล่าวที่รันจะติดไวรัสและมีขนาดใหญ่ขึ้น มีหลายรุ่น ที่สำคัญได้แก่ขนาด 2576, 2900, 3004, 3012 และ 4096 ไบต์

รุ่นขนาด 4096 ไบต์เพิ่มความสามารถในการติดบูตเซกเตอร์ของแผ่นดิสก์และมาสเตอร์บูตเรคคอร์ดของฮาร์ดดิสก์ ติดไวรัสเมื่อเปิดไฟล์ (เช่น ระหว่างการสแกนหาไวรัส) และมีการเล่นดนตรีทางลำโพงของเครื่องคอมพิวเตอร์ เมื่อกด  ระหว่างนี้ไวรัสจะทำลายข้อมูลในฮาร์ดดิสก์ และหน่วยความจำซีมอส

## ตัวอย่างไวรัสที่สำคัญ
* AntiCAD.2900.A หรือ Taiwan 3
* AntiCAD.4096.A หรือ Plastique-B
* AntiCAD.4096.Mozart หรือ Invader พบครั้งแรกในประเทศจีนเมื่อ กันยายน พ.ศ. 2533

## ดูเพิ่ม
*ไวรัส Jerusalem

## อ้างอิง
* ข้อมูล AntiCAD ของ F-Secure 
* ข้อมูล Taiwan 3 ของ McAfee 
* ข้อมูล Plastique-B ของ McAfee
* ข้อมูล Invader ของ McAfee 

AntiCAD
ฟิชชิง

ในวิทยาการคอมพิวเตอร์ป้องกัน **ฟิชชิง** () คือการหลอกลวงทางอินเทอร์เน็ต เพื่อขอข้อมูลที่สำคัญเช่น รหัสผ่าน หรือหมายเลขบัตรเครดิต โดยการส่งข้อความผ่านทางอีเมลหรือเมสเซนเจอร์ ตัวอย่างของการฟิชชิง เช่น การบอกแก่ผู้รับปลายทางว่าเป็นธนาคารหรือบริษัทที่น่าเชื่อถือ และแจ้งว่ามีสาเหตุทำให้คุณต้องเข้าสู่ระบบและใส่ข้อมูลที่สำคัญใหม่ โดยเว็บไซต์ที่ลิงก์ไปนั้น มักจะมีหน้าตาคล้ายคลึงกับเว็บที่กล่าวถึง

phishing แผลงมาจากคำว่า fishing แปลว่าการตกปลา ซึ่งมีความหมายถึง การปล่อยให้ปลามากินเหยื่อที่ล่อไว้

## ฟิชชิงในประเทศไทย
* มีผู้ทำเว็บไซต์ลอกเลียน pantip.com ชื่อ panrip.com โดยมีเนื้อหาและหน้าตาคล้ายเว็บต้นฉบับอย่างมาก

## ตัวอย่างลักษณะของฟิชชิงที่ควรระวัง
การร้องขอเปลี่ยน password ให้เราเปลี่ยน password เพราะว่า password เราเก่าแล้วควรจะเปลี่ยนได้แล้ว แต่ว่าหน้าเว็บทำเป็นหน้าหลอก (ไม่ใช่เว็บจริง) เช่นว่าเว็บจริงเป็น hotmail.com/newpassword
แต่ว่าเว็บหลอกใช้ เป็น hotmail.com.newpassword2.ly/ คือพยายามทำให้ url ของตัวเองคล้ายกับเว็บจริงด้วย

### การดู URL จริงของเว็บ
[thumb|300px|[เว็บเบราว์เซอร์ในปัจจุบันมีการเน้นสีที่โดเมนเนมจริง ซึ่งช่วยให้สังเกตเห็นได้ง่ายขึ้นว่าเป็นฟิชชิงหรือไม่]]
[thumb|300px|เว็บเบราว์เซอร์ในปัจจุบัน รวมถึง Firefox (ในภาพ) สามารถแสดงการยืนยันว่าได้เข้าชมเว็บไซต์ของจริงโดยผ่านการเข้ารหัส [HTTPS]]

http://upic.me/show/16743157

จากรูปนี้ถ้าดูจากสีจะเห็นอยู่ 3 ส่วนก็คือ

*สีเขียว https:// คือ ส่วนที่บอกว่ามีการเข้ารหัสมาแบบไหน จบด้วย ://
*สีดำ mail.google.com/ คือ ส่วนที่เป็น url จริงของเว็บ
*สีเทา mail/?shva=1#inbox

ส่วนที่ 2 ที่เป็น url จริงจะไม่มี / ขั้น ถ้าเกิดว่ามีแสดงว่า url จบแค่นั้น เช่น hotmail.com/xxxxxxx/yyyyy/zzzz แสดงว่าจบแค่ hotmail.com/ หรือ hotmail.com.newpassword2.ly/ แสดงว่าจบที่ hotmail.com.newpassword2.ly/ (เว็บหลอก)

วิธีการดูชื่อเว็บที่แท้จริงก็คือย้อนกลับไป 2-3 จุด อย่างตัวอย่าง hotmail.com.newpassword2.ly/ เว็บจริงก็คือ newpassword2.ly/ หรืออาจจะเป็น hotmail.com.newpassword2.co.th/ เว็บจริงก็คือ newpassword2.co.th/ ซึ่งทั้งสองไม่ใช่เว็บจริง (hotmail.com) แต่เป็นเว็บที่สร้างขึ้นมาเพื่อหลอกดักเอา password ของเรา

ในบางครั้งอาจไม่ได้ใช้เครื่องหมายจุดในการลวง แต่ใช้เครื่องหมายอื่นแทน เช่น เครื่องหมายขีด เป็นต้น เช่น hotmail.com--newpassword2.ws/ เว็บจริงจะเป็น com--newpassword2.ws/ ดังนั้นจึงเป็นเว็บ Hotmail ปลอมเช่นกัน

## อุปกรณ์เคลื่อนที่หรือเบราว์เซอร์สมัยใหม่ที่มี [[BIO]] ระบบป้องกันฟิชชิง
* กูเกิล โครม
* อินเทอร์เน็ตเอกซ์พลอเรอร์ 8
* มอซิลลา ไฟร์ฟอกซ์ 3
* โอเปร่า
* Netscape 8.1
* Netcraft Toolbar
* ซาฟารี

## อ้างอิง

หมวดหมู่:สแปม
หมวดหมู่:อาชญากรรมคอมพิวเตอร์
หมวดหมู่:โจรกรรมเอกลักษณ์
กูลเยลโม มาร์โกนี

250px|thumb|กูลเยลโม มาร์โกนี
**กูลเยลโม มาร์โกนี** (; 25 เมษายน ค.ศ. 1874 – 20 กรกฎาคม ค.ศ. 1937) เป็นวิศวกรไฟฟ้าชาวอิตาลี ได้รับรางวัลโนเบลสาขาฟิสิกส์ ประจำปี ค.ศ. 1909 เป็นที่รู้จักมีชื่อเสียงจากผลงานการพัฒนาระบบโทรเลขไร้สายที่สามารถใช้งานได้จริง เรียกว่า วิทยุ มาร์โกนีเคยเป็นนายกราชบัณฑิตยสถานแห่งอิตาลี (Accademia d'Italia) และสมาชิกพรรคฟาสซิสต์ของอิตาลีด้วย

## ประวัติวัยเยาว์
กูเกลโม มาร์โกนีเกิดใกล้กับเมืองโบโลญญา ประเทศอิตาลี เป็นบุตรคนที่สองของครอบครัว บิดาคือจูเซปเป มาร์โกนี เป็นนักค้าที่ดินชาวอิตาลี และมารดาคือ แอนนี เจมสัน มีเชื้อสายไอริช ในเบื้องต้นมาร์โกนีเข้าศึกษาในเมืองฟลอเรนซ์ และต่อมาได้ไปศึกษาต่อในเมืองลีวอร์โน 

หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวอิตาลีผู้ได้รับรางวัลโนเบล
หมวดหมู่:วิศวกรชาวอิตาลี
หมวดหมู่:นักประดิษฐ์ชาวอิตาลี
หมวดหมู่:บุคคลจากโบโลญญา
วึมเปล

**กลุ่มวึมเปล** (;  ที่มาของชื่อเป็นภาษาดัตช์ มีความหมายคำเหมือนกัน คือ Wimpel) มีชื่ออย่างเป็นทางการว่า **กองบัญชาการ "วี" แห่งศูนย์ปฏิบัติการพิเศษหน่วยความมั่นคงกลาง** หรือ กลุ่มกำลังพิเศษ "วี" ก่อตั้งเมื่อวันที่ 19 สิงหาคม พ.ศ. 2524 โดยยูรี อันโดรปอฟ ผู้อำนวยการของเคจีบี ในขณะนั้น แรกเริ่มก่อตั้งในชื่อ **กองบัญชาการ "วี" เคจีบี** หรือ **กลุ่มเวกา** เป็นสเปซนาซในสังกัดกองบัญชาการที่ 1 ของเคจีบี ซึ่งรับผิดชอบการข่าวกรองนอกประเทศ วัตถุประสงค์ในการก่อตั้งคือ การปฏิบัติการพิเศษภายนอกประเทศเพื่อรักษาผลประโยชน์ของสหภาพโซเวียต ปัจจุบันสังกัด**หน่วยความมั่นคงกลาง** หรือ **เอฟเอสบี** (FSB)

หมวดหมู่:หน่วยชิงตัวประกัน 
หมวดหมู่:องค์การต่อต้านการก่อการร้าย
หมวดหมู่:สหภาพโซเวียต
CGI

**CGI** อาจหมายถึง

* โปรแกรมต่อประสานร่วมสำหรับเกตเวย์ (Common Gateway Interface) - ภาษา CGI, ภาษาในการพัฒนา Web application
* Computer-generated imagery - การสร้างภาพจาก Computer
บาร์โค้ด

thumb|คำว่า "''Wikipedia''" เข้ารหัสแบบ Code 128-B

**บาร์โค้ด**  หรือ **รหัสแท่ง** () เป็นเครื่องหมายแทนข้อมูลชนิดหนึ่งที่อ่านได้ด้วยแสง (optical machine-readable) ซึ่งข้อมูลนั้นมักเกี่ยวข้องกับวัตถุที่มันติดอยู่ บาร์โค้ดโดยแรกเริ่มใช้รูปแบบ "บาร์" หรือ "แท่ง" คือเส้นขนานหลาย ๆ เส้นที่มีความหนาและช่องไฟต่าง ๆ วางเรียงกันอยู่อย่างมีกฎเกณฑ์ ซึ่งรูปแบบนี้อาจเรียกว่า *เชิงเส้น* หรือ *หนึ่งมิติ* (1D) ก็ได้ เวลาต่อมามีการพัฒนารูปแบบเป็นจุด สี่เหลี่ยม หกเหลี่ยม และรูปแบบทางเรขาคณิตอื่น ๆ ใน *สองมิติ* (2D) ถึงแม้ระบบสองมิตินี้ใช้สัญลักษณ์ที่หลากหลาย โดยรวมก็ยังคงเรียกว่าบาร์โค้ดอยู่เช่นเดิม บาร์โค้ดดั้งเดิมอ่านด้วยเครื่องกราดภาพด้วยแสงชนิดพิเศษที่เรียกว่าเครื่องอ่านบาร์โค้ด แต่ต่อมาเครื่องกราดภาพชนิดอื่นและซอฟต์แวร์แปลความหมายก็มีให้ใช้ในอุปกรณ์ต่าง ๆ รวมไปถึงเครื่องพิมพ์ตั้งโต๊ะชนิดอยากที่ที่กราดภาพได้ และสมาร์ตโฟน

บาร์โค้ดถูกใช้เป็นครั้งแรกเพื่อติดป้ายกำกับรถรางแต่ก็ไม่ประสบผลสำเร็จในเชิงพาณิชย์ จนกระทั่งระบบ ณ จุดขายอัตโนมัติในซูเปอร์มาร์เก็ตได้นำบาร์โค้ดไปใช้ ซึ่งเป็นงานหนึ่งที่ทำให้บาร์โค้ดแพร่หลายไปเกือบทั่วโลก การใช้งานบาร์โค้ดก็แพร่กระจายไปยังงานอื่น ๆ ที่มักเกี่ยวข้องกับการระบุและการจับข้อมูลอัตโนมัติ (automatic identification and data capture: AIDC) บาร์โค้ดสมัยใหม่ในรูปแบบรหัสผลิตภัณฑ์สากล (Universal Product Code: UPC) อันแรกสุดที่ถูกอ่าน คือบาร์โค้ดที่ติดอยู่บนห่อหมากฝรั่งริกลีย์เมื่อเดือนมิถุนายน ค.ศ. 1974 

ปัจจุบันได้มีการนำบาร์โค้ดสองมิติมาใช้งาน สำหรับข้อมูลที่มีจำนวนมาก รวมถึงการนำเทคโนโลยี RFID ซึ่งเป็นการตรวจสอบข้อมูลผ่านทางคลื่นวิทยุ แทนที่เลเซอร์เหมือนบาร์โค้ดในปัจจุบัน 

บาร์โค้ดสองมิติที่นิยมใช้ในปัจจุบันมีหลายประเภท โดยแต่ละประเภทจะมีรูปแบบการจัดวางที่แตกต่างกัน โดยที่นิยมใช้กันมากได้แก่
* รหัสคิวอาร์ (QR Code)
* ดาต้าเมทริกซ์ (Data matrix)
* รหัสแม็กซี (MaxiCode)
* รหัสอีซี (EZcode)
* รหัสแอซเทค (Aztec Code)
* เอ็มเอสแท็ก (MS Tag) บาร์โค้ดสองมิติจากไมโครซอฟท์

## อ้างอิง

* Automating Management Information Systems: Barcode Engineering and Implementation – Harry E. Burke, Thomson Learning, ISBN 0-442-20712-3


หมวดหมู่:การเข้ารหัส
หมวดหมู่:การระบุและการยึดเก็บข้อมูลอัตโนมัติ
หมวดหมู่:สิ่งประดิษฐ์ของสหรัฐ
ราชวงศ์มังราย

**ราชวงศ์มังราย** () เป็นราชวงศ์ที่ปกครองอาณาจักรล้านนา ตั้งแต่รัชสมัยพญามังรายจนถึงพระเมกุฏิสุทธิวงศ์ เป็นเวลายาวนานกว่า 260 ปี จนถึงยุคเสื่อม เมื่ออุปนิกขิต (สายลับ) ที่พระเจ้าบุเรงนองส่งมาฝังตัวเพื่อรายงานสถานการณ์ในเชียงใหม่ แจ้งกลับไปบอกว่าเชียงใหม่ถึงยุคเสื่อมสุดแล้ว ให้ยกทัพหงสาวดีมาชิงเมือง ดังนั้น ใน พ.ศ. 2101 พระเจ้าบุเรงนอง  จึงยกทัพมาตีเมืองเชียงใหม่ โดยทัพพม่าใช้เวลาเพียงสามวันก็สามารถยึดเมืองเชียงใหม่ได้โดยง่าย กษัตริย์เมืองเชียงใหม่ในขณะนั้น ได้หลบหนีไปยังเมือง"ปาไป่น้อย"หรือเมืองเชียงแสน ตามหลักฐานของจักรพรรดิจีนราชวงศ์หมิง  อีกหกปีต่อมาพม่าก็ปลดพระเมกุฏิสุทธิวงศ์ออกจากราชบัลลังก์ในข้อหาแข็งเมืองก่อการกบฏพระเจ้าบุเรงนองจึงได้แต่งตั้งพระนางวิสุทธิเทวี อันเป็นเชื้อสายราชวงศ์มังรายอีกพระองค์ขึ้นเป็นกษัตริย์ พระนางครองเมืองเชียงใหม่ได้ 14 ปี ก็สวรรคต และสิ้นสุดราชวงศ์มังรายสายพญาแสนพู  แต่ราชวงศ์มังรายยังคงเหลือเชื้อสายในราชวงศ์ที่ปกครองเมืองเชียงตุง ซึ่งเป็นสายของพระราชบุตรอีกพระองค์ของพญาไชยสงคราม ซึ่งภายหลังที่อังกฤษเข้ายึดครองพม่า ราชวงศ์มังรายสายเชียงตุงได้อพยพเข้ามาอยู่ในอาณาจักรล้านนาภายใต้การปกครองของราชวงศ์ทิพย์จักร (ตระกูลเจ้าเจ็ดตน)

## ลำดับกษัตริย์ราชวงศ์มังราย

### กษัตริย์ราชวงศ์มังรายสายเชียงใหม่

### แผนผังราชวงศ์มังรายสายเชียงใหม่

### รายพระนามคู่อภิเษกสมรสในพระมหากษัตริย์

### เจ้าฟ้าราชวงศ์มังรายสายเชียงตุง

## อ้างอิง



ร
ไวรัส HLLC

**HLLC** (ย่อมาจาก High Level Language Companion) เป็นไวรัสประเภทไวรัสติดไฟล์ กลุ่มหนึ่งซึ่งเขียนด้วยภาษาระดับสูงเช่น ภาษาปาสกาล ภาษาซี ภาษาซีพลัสพลัส ภาษาเบสิก เป็นต้น โดยการติดจะคัดลอกโปรแกรมไวรัสใส่เป็นไฟล์ต่างหากแยกจากโปรแกรมที่ติด โดยที่ทุก ๆ ไฟล์ที่ติดไวรัสจะมีไฟล์ไวรัสคู่กันหนึ่งไฟล์เสมอ

## ข้อมูลทางเทคนิค
ไวรัสในกลุ่มนี้มักมีขนาดใหญ่หลายกิโลไบต์ขึ้นไป ซึ่งใหญ่มากเทียบกับไวรัสกลุ่มอื่นเนื่องจากโปรแกรมที่เขียนด้วยภาษาระดับสูงมีการรวมส่วนของไลบรารีเข้าไปในโปรแกรมด้วย ในไวรัสหลายตัวผู้เขียนไวรัสอาจมีการบีบโปรแกรมก่อนด้วยโปรแกรมเช่น PKLite, LZEXE เพื่อลดขนาดและทำให้บริษัทโปรแกรมกำจัดไวรัสศึกษาการทำงานยากขึ้น

ไวรัสกลุ่มนี้อาจทำงานได้สองแบบ
* ย้ายไฟล์โปรแกรมไปยังชื่ออื่น แล้วคัดลอกตัวเองเข้าแทนที่ เช่น ไวรัส W32.HLLC.Samand ย้าย *time.127* ไปเป็น *time.128* ส่วน *time.127* เป็นตัวไวรัส วิธีนี้สามารถติดโปรแกรมของระบบปฏิบัติการทั้งดอสและวินโดวส์
* คัดลอกตัวเองเก็บเป็นอีกไฟล์ที่ถูกค้นหาและทำงานก่อนโปรแกรมจริง วิธีนี้ใช้ติดโปรแกรมของระบบปฏิบัติการที่รันโปรแกรมโดยการพิมพ์คำสั่ง เช่น ดอส ตัวอย่างเช่น ไวรัส HLLC.Plane ติดไฟล์ *xcopy.exe* โดยการสร้างไฟล์ไวรัสชื่อ *xcopy.com* เมื่อผู้ใช้พิมพ์คำสั่ง *xcopy* จะไปรันโปรแกรมไวรัส เนื่องจากระบบจะค้นหาไฟล์นามสกุล *.com* ก่อน *.exe*

เวลาโปรแกรมที่ติดไวรัสทำงาน ไวรัสจะค้นหาและติดไฟล์อื่น จากนั้นจึงเรียกโปรแกรมต้นฉบับมาทำงาน ทำให้ผู้ใช้ไม่รู้สึกว่าเครื่องคอมพิวเตอร์ติดไวรัส วิธีการนี้สามารถใช้ติดโปรแกรมของระบบปฏิบัติการทั้งดอสและวินโดวส์ได้

การสแกนหาไวรัส HLLC โดยใช้ลายเซ็นไวรัส (virus signature) ความยาวสั้น ๆ จะเกิดความผิดพลาดได้ง่าย เนื่องจากไบต์ต่าง ๆ ในไวรัสมีโอกาสพบในโปรแกรมประยุกต์อื่นที่เขียนด้วยภาษาเดียวกันได้ จึงต้องใช้เทคนิคอื่นเข้าช่วยเช่น อาศัยการตรวจรหัส CRC

## ตัวอย่างไวรัสในกลุ่มที่สำคัญ
*HLLC.Even_Beeper.B เป็นไวรัสตัวเดียวในกลุ่มที่พบว่ามีแพร่กระจายในวงกว้าง ในช่วงปี พ.ศ. 2538 ถึง 2541 (ค.ศ. 1995 ถึง 1998)

## ดูเพิ่ม
*ไวรัส HLLO
*ไวรัส HLLP

## อ้างอิง

*Viruslist.com Companion virus 
*F-Secure Virus Descriptions : HLLC

HLLC
รายพระนามผู้ปกครองแคว้นหริภุญชัย

รายพระนามผู้ปกครองอาณาจักรหริภุญชัยตาม *[[พงศาวดารโยนก]]* โดยมีเมืองหริภุญชัย (จังหวัดลำพูนในปัจจุบัน) เป็นเมืองหลวง ดังนี้

## อ้างอิง

หมวดหมู่:อาณาจักรหริภุญชัย

หมวดหมู่:รายชื่อชาวไทยแบ่งตามหน้าที่
ฮาโญโกรวาตี

**สุลต่านฮาโญโกรวาตี** () ทรงมี พระนามเดิมว่า มัสโจลัง (Mas Jolang) กษัตริย์แห่งบันตัม บนเกาะชวาตะวันตก พระองค์ทรงขึ้นครองราชย์เมื่อมีพระชนมายุเพียง 11 พรรษา ระหว่างปี 1601-1613 สิ้นพระชนม์ในช่วงการล่าสัตว์ 

พระองค์ทรงได้รับการบันทึกในประวัติศาสตร์ตะวันตกว่า ได้พระราชทานมะพร้าวแฝดให้แก่กัปตันวอลเฟิร์ท ผู้ซึ่งได้ช่วยชาวเมืองบันตัมต่อสู้ เพื่อขับไล่ทัพเรือโปรตุเกสออกจากบันตัมปี ค.ศ. 1602 แต่บันตัมกลับต้องตกภายใต้ฮอลแลนด์ในเวลาต่อมา

หมวดหมู่:พระมหากษัตริย์บันตัม
หมวดหมู่:ชาวชวา
หมวดหมู่:บุคคลจากเกาะชวา
เมตรต่อวินาที

**เมตรต่อวินาที** ( หรือย่อว่า m/s) เป็นหน่วยเอสไอ ของทั้งความเร็วและอัตราเร็วที่เป็นสเกลาร์ และเวกเตอร์ เป็นค่าของระยะทางวัดเป็นเมตรเทียบกับเวลาเป็นวินาที สัญลักษณ์นิยมเขียนในรูปภาษาอังกฤษว่า **m/s** หรือ **m s<sup>-1</sup>**

## การแปลงหน่วย
* 1 เมตร ต่อ วินาที เท่ากับ:
** 3.2808 ฟุตต่อวินาที (โดยประมาณ)
** 2.2369 ไมล์ต่อชั่วโมง (โดยประมาณ)
** 3.6 กม./ชม.
* 1 ฟุตต่อวินาที = 0.3048 เมตรต่อวินาที
* 1 ไมล์ต่อชั่วโมง = 0.4471 เมตรต่อวินาที
* 1 กม./ชม. = 0.2778 เมตรต่อวินาที

## ดูเพิ่ม
* กิโลเมตรต่อชั่วโมง
* อันดับของขนาด (ความเร็ว)

มเตรต่อวินาที
ความเร็ว

**ความเร็ว** () คือ อัตราการเปลี่ยนแปลงของการกระจัดในหนึ่งหน่วยเวลา เป็นปริมาณเวคเตอร์ โดยมีหน่วยเป็นเมตรต่อวินาที (m/s) ในหน่วยเอสไอ ความเร็วเป็นปริมาณเวกเตอร์   ซึ่งประกอบด้วยอัตราเร็ว และทิศทาง โดยขนาดของความเร็วคืออัตราเร็วซึ่งเป็นปริมาณสเกลาร์

## สมการการเคลื่อนที่

เวกเตอร์ความเร็วขณะหนึ่ง **v** ของวัตถุที่มีตำแหน่ง **x** (*t*) ณ เวลา *t* และตำแหน่ง **x** (*t* + ∆*t*) ณ เวลา *t* + ∆*t* สามารถคำนวณได้จากอนุพันธ์ของตำแหน่ง
:: \mathbf{v} = \lim_{\Delta t \to 0}{{\mathbf{x}(t+\Delta t)-\mathbf{x}(t)} \over \Delta t} = {\mathrm{d}\mathbf{x} \over \mathrm{d}t}
สมการของความเร็วของวัตถุยังสามารถหาได้จากปริพันธ์ของสมการของความเร่ง ที่วัตถุเคลื่อนที่ตั้งแต่เวลา *t*0 ไปยังเวลา *t**n*

วัตถุที่มีความเร็วเริ่มต้นเป็น **u** มีความเร็วสุดท้ายเป็น **v** และมีความเร่งคงตัว **a** ในช่วงเวลาหนึ่ง ∆*t* ความเร็วสุดท้ายหาได้จาก
:: \mathbf{v} = \mathbf{u} + \mathbf{a} \Delta t

ความเร็วเฉลี่ยอันเกิดจากความความเร่งคงตัวจึงเป็น \tfrac {(\mathbf{u} + \mathbf{v})}{2} ตำแหน่ง **x** ที่เปลี่ยนไปของวัตถุดังกล่าวในช่วงเวลานั้นหาได้จาก
:: \Delta \mathbf{x} = \frac {( \mathbf{u} + \mathbf{v} )}{2} \Delta t
กรณีที่ทราบเพียงความเร็วเริ่มต้นของวัตถุเพียงอย่างเดียว คำนวณได้ดังนี้
:: \Delta \mathbf{x} = \mathbf{u} \Delta t + \frac{1}{2}\mathbf{a} \Delta t^2

และเมื่อต้องการหาตำแหน่ง ณ เวลา *t* ใด ๆ ก็สามารถขยายนิพจน์ได้ดังนี้
:: \mathbf{x}(t) = \mathbf{x}(0) + \Delta \mathbf{x} = \mathbf{x}(0) + \mathbf{u} \Delta t + \frac{1}{2}\mathbf{a} \Delta t^2

## อ้างอิง


หมวดหมู่:หลักการสำคัญของฟิสิกส์
หมวดหมู่:การเคลื่อนที่
ศูนย์รวมสายพันธุ์กล้วย

right|thumb|250px|ป้ายด้านหน้าสวน
**ศูนย์รวมสายพันธุ์กล้วย** เป็นแหล่งรวบรวมสายพันธุ์กล้วยขนาดใหญ่แห่งหนึ่ง อยู่ในจังหวัดกำแพงเพชร ตั้งอยู่ในเขต พิพิธภัณฑสถานกำแพงเพชรเฉลิมพระเกียรติ (หรือ "พิพิธภัณฑ์เรือนไทย") ด้านหลังศาลากลางจังหวัดกำแพงเพชร และมีรั้วติดกับพิพิธภัณฑสถานแห่งชาติ กำแพงเพชร มีการปลูกกล้วยไว้มากกว่า 200 ชนิด เปิดให้บริการทุกวัน โดยไม่ต้องเสียค่าใช้จ่ายใดๆ

## ประวัติ
เมื่อเริ่มมีการจัดสร้างพิพิธภัณฑสถานจังหวัดกำแพงเพชร เฉลิมพระเกียรติ ในลักษณะเป็นพิพิธภัณฑ์ท้องถิ่น โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินมาทรงประกอบพิธีเปิดพิพิธภัณฑ์แห่งนี้ เมื่อ วันที่ 15 พฤษภาคม พ.ศ. 2540 ทรงได้พระราชทานหน่อกล้วยไข่และกล้วยน้ำว้าแก่ผู้ว่าราชการจังหวัดกำแพงเพชร ซึ่งได้นำมาปลูกไว้ในพื้นที่ส่วนหนึ่งด้านหลังอาคารพิพิธภัณฑ์ ซึ่ง "มูลนิธิปริยัติศึกษา ญสส. ในพระสังฆราชูปถัมภ์" ได้จัดเตรียมไว้  แต่แปลงกล้วยเริ่มทรุดโทรมลงตามลำดับ

ด้วยเหตุนี้ มูลนิธิปริยัติศึกษา ญสส. ในพระสังฆราชูปถัมภ์ (โดยพระครูวิสุทธิธรรมภาณ) จึงได้ร่วมกับ "ชมรมรักษ์กล้วย" ฟื้นฟูแปลงกล้วยดังกล่าว และจัดทำโครงการอนุรักษ์พันธุ์กล้วยของไทยขึ้น โดยเริ่มต้นจากพื้นที่แปลงปลูกสวนที่กล่าวมาข้างต้น และได้เริ่มต้นโครงการอย่างเป็นทางการมาตั้งแต่ พ.ศ. 2544 ทั้งนี้ได้รับความช่วยเหลือและประสานงานจากหน่วยราชการหลายหน่วยด้วยกัน สำหรับงบประมาณดำเนินการนั้น มูลนิธิปริยัติศึกษา ญสส. ในพระสังฆราชูปถัมภ์ เป็นผู้รับผิดชอบ ทั้งนี้ได้เชิญนักวิชาการที่มีความเชี่ยวชาญมาร่วมดำเนินการอีกหลายท่าน ได้แก่
* อาจารย์สมรรถชัย  ฉัตราคม  ประธานชมรมรักษ์กล้วย
* ศาสตราจารย์เบ็ญจมาศ ศิลาย้อย ผู้เชี่ยวชาญเรื่องกล้วยแห่งมหาวิทยาลัยเกษตรศาสตร์
* ดร. วีระชัย ณ นคร ผู้อำนวยการสวนพฤกษศาสตร์ฯ เชียงใหม่ 
* อาจารย์กัลยาณี สุวิทวัส จากสถานีวิจัยปากช่อง ม.เกษตรศาสตร์ 

ทั้งนี้ได้มีการเปิดป้ายโครงการในเดือนธันวาคม พ.ศ. 2544 และในเดือนมกราคม ก็เปิดเป็นแหล่งศึกษาดูงาน และนับเป็นส่วนหนึ่งของโครงการท่องเที่ยวของจังหวัดกำแพงเพชรด้วย 

โครงการดังกล่าวยังดำเนินต่อไปด้วยดี มีการรวบรวมพันธุ์กล้วยไว้ประมาณ 150 สายพันธุ์ และได้ปลูกเปรียบเทียบศึกษา

## อ้างอิง
* 

หมวดหมู่:กล้วย
หมวดหมู่:สวนพฤกษศาสตร์ในประเทศไทย
หมวดหมู่:พิพิธภัณฑ์ในจังหวัดกำแพงเพชร
ไฟนอลแฟนตาซี VII: แอดเวนต์ชิลเดรน

**ไฟนอลแฟนตาซี VII แอดเวนต์ชิลเดรน** (ญี่ปุ่น: ファイナルファンタジー アドベントチルドレン ; อังกฤษ: Final Fantasy VII: Advent Children, FF7AC ) เป็นภาพยนตร์ แอนิเมชัน CGI ที่สร้างจากเกม ไฟนอลแฟนตาซี VII ของ  เพลย์สเตชัน ที่ประสบความสำเร็จมากที่สุดเกมหนึ่ง  ซึ่งภาพยนตร์เรื่องนี้ เสนอเรื่องราวของ 2 ปีต่อมาหลังจากตอนจบเกม ภาพยนตร์จะวางแผงในรูปแบบของแผ่น ดีวีดี และ UMD ซึ่งใช้ดูกับเครื่องเกมเคลื่อนที่ PSP ปัจจุบัน ได้วางแผงใน ญี่ปุ่น ไปแล้ว และประสบความสำเร็จอย่างสูง และมีแผนจะวางแผงใน ทวีปอเมริกาเหนือ และ สหราชอาณาจักร สำหรับการวางแผงใน ญี่ปุ่น ได้มีการเลื่อนมาหลายครั้ง สร้างความผิดหวังให้กับแฟนๆ ผู้เฝ้ารออย่างมาก แต่เมื่อวางแผงจริง รูปแบบ Ultimate Edition "Advent Pieces: Limited" ที่ในชุดได้รวมภาพยนตร์แอนิเมชันโอวีเอ Last Order: Final Fantasy VII ที่ทำออกมาจำกัด ก็ได้หมดลงอย่างรวดเร็ว และเป็นที่สุดยอดปรารถนาจนมีการขายต่อกันด้วยราคาสูงกว่าราคาจริงมาก

นอกจากนี้ ไฟนอลแฟนตาซี VII แอดเวนต์ชิลเดรน  ยังได้ฉายในเทศกาลภาพยนตร์  Festival Internacional de Cinema de Cataluña ที่ประเทศสเปน และได้รับรางวัล Honorary Maria Award เมื่อวันที่ 15 ตุลาคม พ.ศ. 2548 

ในประเทศไทย ไฟนอลแฟนตาซี VII แอดเวนต์ชิลเดรน  ออกจำหน่ายโดยใช้ชื่อภาษาไทยว่า "ไฟนอล แฟนตาซี 7 : สงครามเทพจุติ" โดยบริษัทแปซิฟิค ในรูปแบบ ดีวีดี 2 เวอร์ชัน ได้แก่ เวอร์ชันปกติ (1 แผ่น) และเวอร์ชันพิเศษ (2 แผ่น) ที่ผลิตออกมาแบบจำกัดจำนวน 

## ทีมงาน
### ผู้ให้เสียงพากย์

### ทีมงานผู้สร้าง
* ผู้กำกับ: เท็ตสึยะ โนมูระ    
* ร่วมกำกับ: ทาเคชิ โนซึเอะ   
* อำนวยการสร้าง: โยชิโนริ คิตะเสะ 
* ร่วมอำนวยการสร้าง: ชินจิ ฮาชิโมโตะ   
* ผู้เขียนบท: คาซึชิเงะ โนจิมะ   
* ดนตรีประกอบ: โนบุโอะ อุเอมัตสึ   
* กำกับศิลป์: ยูสุเกะ นาโอระ   
* ออกแบบเครื่องจักร & สัตว์ประหลาด: ทากายูกิ ทาเคยะ   

### นักแสดงโมชั่นแอคเตอร์
* อากิฮิโกะ คิคุมะ   
* อิซามุ ทาจิฮาระ   
* จุน อิชิอิ   
* มายูโกะ อาโอกิ
* มาซาคาซึ โมริตะ
* เทชชิน มุราตะ   
* ยูคิโกะ นากามูระ

### นักแสดงโมชั่นแอคเตอร์ในฉากต่อสู้
* เคนจิ อาราอิ   
* มาซาฮิโระ วาตานาเบะ   
* มิวะ ฮาชิงุจิ   
* ริอิจิ

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

ฟไฟนอลแฟนตาซี VII แอดเวนต์ชิลเดรน
ฟไฟนอลแฟนตาซี VII แอดเวนต์ชิลเดรน
หมวดหมู่:ภาพยนตร์อนิเมะที่สร้างจากวิดีโอเกม
หมวดหมู่:ภาพยนตร์แอนิเมชันที่มีฉากอยู่บนดาวเคราะห์สมมุติ
การตรวจพิจารณาอินเทอร์เน็ตในประเทศจีน

**การตรวจพิจารณาอินเทอร์เน็ตในประเทศจีน**ส่งผลต่อทั้งการเผยแพร่และเข้าถึงเนื้อหาออนไลน์ และมีผลกระทบอย่างหนักต่อเสรีภาพสื่อ มาตรการที่ใช้หลักคือการบล็อกการเข้าถึงเว็บไซต์ จนนำไปสู่ระบบที่สื่อเรียกขานว่า "กำแพงไฟเมืองจีน" (เกรตไฟร์วอลล์ออฟไชน่า) รายชื่อเว็บไซต์ที่ถูกบล็อกในจีนรวมทั้งเว็บไซต์ระดับต้น ๆ ของอินเทอร์เน็ต เช่น กูเกิล, ยูทูบ, เฟซบุ๊ก และวิกิพีเดีย วิธีการบล็อกการเข้าถึงมีทั้งการดีเอ็นเอสสปูฟฟิง, การบล็อกการเข้าถึงที่อยู่ไอพี ไปจนถึงการรีเซ็ตการเบื่อมต่อ

## ดูเพิ่ม
*การตรวจพิจารณาอินเทอร์เน็ต

## อ้างอิง



จีน
หมวดหมู่:ประเทศจีน
หมวดหมู่:สิทธิมนุษยชน
กระบวนการจัดการฝึกอบรมที่มุ่งเน้นความสามารถ

**กระบวนการจัดการฝึกอบรมที่มุ่งเน้นความสามารถ** () เป็นกระบวนการจัดการฝึกอบรมและพัฒนาทักษะฝีมือแรงงานที่มุ่งเน้นความสามารถ (Competence) ของผู้เข้ารับการฝึกเป็นสำคัญ ไม่ยึดติดกับเวลา (Time-Based) และกระบวนการฝึกทักษะต้องดำเนินไปตามขั้นตอนที่ถูกกำหนดไว้ล่วงหน้าอย่างเข็มงวด ผู้เข้ารับการฝึกที่เรียนรู้ได้เร็วก็สามารถจบการฝึกได้ก่อนบุคคลอื่น กระบวนการวัดและประเมินผล จะใช้การวัดสมรรถนะ (Performance Criteria) แทนการออกเป็นเกรดวิชา แนวทางต่างๆกำหนดขึ้นโดยผู้เชี่ยวชาญภายใต้โครงการเงินกู้ ADB และโครงการปรับปรุงประสิทธิภาพฝีมือแรงงาน กรมพัฒนาฝีมือแรงงาน กระทรวงแรงงาน ในปี ค.ศ. 1997

## อ้างอิง

* 
* Meaning of competence in English https://dictionary.cambridge.org/dictionary/english/competence
* 
* 
* ***กรมพัฒนาฝีมือแรงงาน*** https://www.dsd.go.th/ 

หมวดหมู่:การส่งเสริมอาชีพ
หมวดหมู่:ความรู้
สูตรเคมี

**สูตรเคมี** () เป็นวิธีรวบรัดที่ใช้แสดงข้อมูลเกี่ยวกับอะตอมที่อยู่ในสารประกอบเคมีนั้น ๆ สูตรเคมีจะแสดงเอกลักษณ์ของธาตุเคมีต่าง ๆ โดยใช้สัญลักษณ์ธาตุ และจำนวนอะตอมของธาตุนั้น ๆ ที่มีอยู่ในหนึ่งโมเลกุลของสารประกอบ จำนวนอะตอมถ้ามีมากกว่าหนึ่งจะแสดงเป็นตัวห้อย (subscript) คือส่วนล่างของบรรทัด
ที่อยู่ด้านหลังสัญลักษณ์ธาตุ สำหรับสารประกอบที่ไม่เป็นโมเลกุล ตัวห้อยจะแสดงเป็นอัตราส่วนของธาตุในสูตรเอมพิริคัล (empirical formula) **สูตรเคมี** ที่ใช้สำหรับสารประกอบที่เป็นกลุ่มซีรีส์ซึ่งมีความแตกต่างกันที่ค่าคงที่ค่าหนึ่ง เรียกว่า **สูตรทั่วไป** และกลุ่มซีรีส์เรียกว่า โฮโมโลกัส ซีรีส์ (homologous series) และสมาชิกในกลุ่มเรียกว่า โฮโมลอกส์ (homologs) ต้องมี 2 โมเลกุล

## ธาตุ (Elements)
ในวิชาอินทรีย์เคมี สารประกอบส่วนใหญ่ประกอบด้วยธาตุเคมี 5 ตัวดังนี้

* C คาร์บอน
* H ไฮโดรเจน
* N ไนโตรเจน
* O ออกซิเจน
* S กำมะถัน

สำหรับธาตุอื่นสามารถดูได้ที่  ตารางธาตุ
B โบรอน
Si ซิลิคอน

## [[สูตรโมเลกุล]] และ [[สูตรโครงสร้าง]]
ตัวอย่างเช่น มีเทน (methane) เป็นโมเลกุลง่าย ๆ ที่ประกอบด้วย คาร์บอน เกาะอยู่กับ
ไฮโดรเจน 4 อะตอม:

: CH4

และกลูโคสประกอบด้วยอะตอมของ คาร์บอน 6 ตัว ไฮโดรเจน 12 ตัว และออกซิเจน 6 ตัว และมีสูตรเคมีดังนี้

: C6H12O6

## ดูเพิ่ม
* ตารางธาตุ

หมวดหมู่:สูตรเคมี
หมวดหมู่:สารเคมี
หมวดหมู่:สัญกรณ์
Symposium

**Symposium** เป็นคำศํพท์ในหลายภาษาที่มีที่มาจากภาษากรีกผ่านทางภาษาละติน อาจหมายถึง:
* การประชุมเอกสารัตถ์ - การประชุมทางวิชาการ
* Symposium (บทสนทนาเพลโต) - การสนทนาปรัชญาของเพลโต
* Symposium (บทสนทนาซีโนฟอน) - การสนทนาปรัชญาของซีโนฟอน
สัมมนา

**สัมมนา** () ปกติหมายถึง รูปแบบหนึ่งของการเรียนการสอนในระดับอุดมศึกษาหรือบริษัทต่าง ๆ โดยแบ่งกลุ่มผู้เรียนเป็นกลุ่มเล็กเพื่ออภิปรายเรื่องราวเฉพาะตอนใดตอนหนึ่งของบทเรียนด้วยบทบาทที่สูง

ปรัชญาเบื้องหลังการเรียนการสอนแบบสัมมนา ได้แก่ การสอนผู้เรียนให้เผชิญและคุ้นเคยกับวิธีการ (methodology) ในการค้นคว้าสาขาวิชาการที่ตนเลือก สัมมนาประกอบด้วยการการยกปัญหา การถาม-ตอบแล้วอภิปรายหาข้อสรุปหรือคำตอบ ปกติเอกสารที่เตรียมมาสัมมนาจะต้องเป็นเอกสารที่มีรูปแบบวิชาการและจะต้องมีการวิจารณ์ซึ่งกันและกัน สัมมนาใช้มากในการศึกษาระดับบัณฑิตศึกษา

คำว่า seminar มาจากภาษาลาตินว่า "seminarium" แปลว่า แปลงเพาะเมล็ดพันธุ์

ส่วนคำ "สัมมนา" มาจากคำภาษาบาลีสันสกฤตสมาสกัน คือ สํ (รวม) + มนา (ใจ) = รวมใจ

หมวดหมู่:การศึกษา
หมวดหมู่:คำศัพท์ทางวิชาการ
การประชุม

thumb|การประชุม

**การประชุม** ในภาษาไทยเป็นคำทั่วไปที่ใช้ครอบคลุมกับการประชุมเกือบทุกชนิด แต่ในภาษาอังกฤษ ชื่อและรูปแบบของการประชุมมีหลากหลายแต่ชัดเจน ทั้งที่ใช้โดยทั่วไป เช่น meeting และที่ใช้เฉพาะ มีรูปแบบเฉพาะ ปัจจุบันประเทศไทยมีความก้าวหน้าทั้งทางวิชาการและทางธุรกิจจึงมีการจัดประชุมที่มีรูปแบบเฉพาะอย่างแพร่หลายกันมากขึ้น แต่การเรียกชื่อการประชุมในภาษาไทยยังสับสนและมักไม่ต้องตรงกัน

## รูปแบบการประชุม
การประชุมที่มีรูปแบบต่าง ๆ แต่มีชื่อเรียกต่างกัน ที่เรียกในภาษาไทยได้แก่
* **การชุมนุมทางวิชาการ** หรือ การประชุมเอกสารัตถ์ หรือ การประชุมนานาทรรศน์ (convention) (symposium) การประชุมในด้านวิชาการหรือวิชาชีพ ส่วนใหญ่จะเน้นไปที่การแก้ประเด็นปัญหาสำคัญ
* **การประชุมทางวิชาการหรือวิชาชีพ** (conference) หมายถึงการประชุมของนักวิชาการ หรือ นักวิชาชีพเป็นจำนวนมากอย่างเป็นทางการ เพื่อนำเสนอผลงานหรือผลการค้นคว้า วิจัย โดยการปาฐกถา (speeches) ปฏิบัติการ (workshops) หรือด้วยวิธีการอื่น
* **การประชุมเชิงปฏิบัติการ** หรือ **เวิร์กชอป** (workshop) หมายถึงการประชุมร่วมกันเป็นกลุ่ม ๆ เป็นระยะเวลานานหลายวัน โดยเน้นการร่วมกันทำงานเพื่อฝึกการแก้ปัญหาโดยผู้เข้าประชุมทุกคนจะต้องมีส่วนร่วมลงมือปฏิบัติ (hands-on training)
* ** [[การประชุมเป็นทางการ]]** (congress) หมายถึงการประชุมที่มีผู้แทนประเทศ หรือผู้แทนภูมิภาคที่เป็นสมาชิกเข้าร่วมประชุมอย่างเป็นทางการ
* **[[การสัมมนา]]** (seminar) หมายถึง การเรียนการสอน ในระดับอุดมศึกษา หรือทางบริษัทต่าง ๆ โดยการแบ่งกลุ่มผู้เรียนเป็นกลุ่มเล็กเพื่ออภิปรายเรื่องราวเฉพาะตอนใดตอนหนึ่งของบทเรียนโดยผู้เรียนต้องเตรียมเอกสารล่วงหน้ามาเสนอต่อกลุ่ม

## ระเบียบวาระการประชุม
* ระเบียบวาระที่ 1 เรื่องแจ้งเพื่อทราบ
* ระเบียบวาระที่ 2 เรื่องรับรองรายงานการประชุมครั้งที่ผ่านมา
* ระเบียบวาระที่ 3 เรื่องสืบเนื่อง
* ระเบียบวาระที่ 4 เรื่องเสนอพิจารณา
* ระเบียบวาระที่ 5 เรื่องอื่น ๆ

หมวดหมู่:การประชุม
คลอง

thumb|250px|คลองในประเทศฝรั่งเศส

**คลอง** () คือ ทางน้ำหรือลำน้ำที่เกิดขึ้นเองหรือขุดเชื่อมกับแม่น้ำหรือทะเล ในภาษาไทยมีคำที่ใช้เรียกทางน้ำหรือลำน้ำขนาดต่างๆ รวมกันว่า แม่น้ำคูคลอง โดยแม่น้ำเป็นลำน้ำที่มีขนาดใหญ่มาก ส่วนคลอง และคูมีขนาดเล็กรองลงมาตามลำดับ คลองมักจะเชื่อมต่อระหว่างแม่น้ำ สู่แม่น้ำ หรือ ระหว่างทะเลสาบ และมหาสมุทร คลองมีจุดประสงค์เพื่อใช้ในการส่งน้ำสำหรับการเดินทาง และอุปโภคบริโภค คลองขุดที่เก่าแก่ที่สุดปรากฏในยุคเมโสโปเตเมีย ประมาณ 4000 ปีก่อนคริสต์ศักราช

ปัจจุบันในประเทศไทย คลองในฐานะที่เป็นเส้นทางการขนส่งทางน้ำเริ่มมีใช้ลดน้อยลง เนื่องจากการเพิ่มของถนนและทางรถไฟ ทำให้คลองในหลายสถานที่ไม่ได้รับความดูแล เกิดความเน่าเสียได้ง่าย ในหลายๆเมือง ได้นำคลองมาใช้ในการนันทนาการแทนที่ โดยมีการล่องเรือนำเที่ยวเมืองภายในคลอง

ในช่วงต้นคริสต์ศตวรรษที่ 20 ได้มีความเชื่อว่าบนดาวอังคารได้มีคลอง

## ประโยชน์ของคลอง
thumb|right

ในกรณีของคลองขุดนั้นเกิดขึ้นโดยมีวัตถุประสงค์ต่างๆ ดังนี้
* ขุดเป็นคลองลัดเพื่อเชื่อมแม่ลำน้ำตอนที่ไหลโค้งตวัด หรือเชื่อมแม่น้ำ 2 สาย เข้าด้วยกันเพื่อช่วยให้การคมนาคมขนส่งทางน้ำมีความสะดวกรวดเร็วยิ่งขึ้น
* ขุดเป็นคลองคูเมืองเพื่อเป็นแนวป้องกันจากศัตรูผู้รุกราน อยู่ถัดจากกำแพงเมืองออกมา เช่น คลองคูเมืองด้านตะวันตกของกรุงธนบุรี และคลองคูเมือง 3 ชั้น ด้านตะวันออกของเกาะรัตนโกสินทร์ในกรุงเทพฯ
* เพื่อใช้เป็นทางระบายน้ำ และป้องกันอุทกภัยจากน้ำท่วมและน้ำขัง
* เพื่อใช้ในการชลประทานสำหรับพื้นที่เกษตรกรรม
* เพื่อใช้ในกิจการประปา สำหรับการอุปโภคบริโภคน้ำสะอาดของประชาชนที่อาศัยอยู่ในเมืองและเขตชุมชนใหญ่ๆ

วัตถุประสงค์ในการขุดคลองข้างต้นนั้น บางครั้งเป็นการขุดคลองเพื่อประโยชน์อย่างใดอย่างหนึ่งโดยเฉพาะ เช่น ในสมัยโบราณ ส่วนใหญ่เป็นการขุดคลองด้วยเหตุผลข้อที่ 1 หรือข้อที่ 2 ในช่วงต่อมา มีวัตถุประสงค์ข้อที่ 3 และข้อที่ 4 เข้ามาเกี่ยวข้อง ส่วนวัตถุประสงค์ข้อที่ 5 นั้นเป็นการขุดคลองเพื่อการประปาในสมัยใหม่เพื่อตอบสนองความต้องการของเมืองหรือชุมชนใหญ่ๆ ในด้านการมีน้ำที่สะอาดสำหรับการอุปโภคและบริโภค

## คลองที่สำคัญ
### คลองที่สำคัญในไทย
คลองในประเทศไทย ส่วนใหญ่เป็นคลองที่คนขุดขึ้นเพื่อใช้ประโยชน์ต่างๆ แต่ก็มีบางคลองที่เกิดขึ้นตามธรรมชาติ โดยเฉพาะอย่างยิ่งในภาคตะวันออกและภาคใต้ของประเทศ มักเรียกลำน้ำเล็กๆ บางสายที่เกิดเองตามธรรมชาติว่า "คลอง" เช่น คลองกระแส จังหวัดระยอง คลองใหญ่ จังหวัดตราด คลองไชยา จังหวัดสุราษฎร์ธานี คลองปากนคร จังหวัดนครศรีธรรมราช และคลองนาทวี จังหวัดสงขลา แต่ในภาคเหนือและภาคกลางของประเทศ ถ้ากล่าวถึงคลอง ก็หมายถึงลำน้ำที่คนขุดขึ้นเพียงอย่างเดียว

* คลองคูเมืองเดิม
* คลองบางขนาก
* คลองประเวศบุรีรมย์
* คลองผดุงกรุงเกษม
* คลองพระโขนง
* คลองมหานาค
* คลองมหาสวัสดิ์
* คลองมอญ
* คลองรอบกรุง
* คลองหลอด
* คลองบางกอกน้อย
* คลองบางกอกใหญ่
* คลองบางหลวง
* คลองเปรมประชากร
* คลองแสนแสบ
* คลองชลประทาน
* คลองรังสิต
* คลองสำโรง
* คลองภาษีเจริญ
* คลองสนามชัย
* คลองประปา
* คลองหกวาสายล่าง
* คลองสามวา
* คลองลาดพร้าว
* คลองทวีวัฒนา
* คลองพระยาสุเรนทร์
* คลองระพีพัฒน์
* คลองพระยาบันลือ

### คลองที่สำคัญในต่างประเทศ
* คลองปานามา
* คลองสุเอซ
* คลองคีล
* คลองต้ายวิ่นเหอ
* คลองชองกเยชอน

## อ้างอิง
* Edwards-May, David (2002), European Waterways - map and concise directory, Euromapping

## แหล่งข้อมูลอื่น

คลอง
อาซูมิ คาวาชิมะ

**อาซูมิ คาวาชิมะ** () เกิด 8 สิงหาคม พ.ศ. 2522 (ค.ศ. 1979) ที่เมืองโตเกียว ประเทศญี่ปุ่น  นักแสดงภาพยนตร์เอวีของประเทศญี่ปุ่น เริ่มต้นการแสดงเมื่ออายุได้ 17 ปี และได้เป็นนักแสดงภาพยนตร์เอวีของญี่ปุ่นที่มีค่าตัวสูงที่สุด ในปี พ.ศ. 2542

ช่วงชีวิตของการเป็นนักแสดง อาซูมิได้ถ่ายนิตยสารหลายร้อยฉบับรวมทั้งนิตยสารที่โป๊และไม่โป๊ เช่นหนังสือ URECCO และ Beppin School นิตยสารรายเดือนของญี่ปุ่น อาซูมิเป็นทีรู้จักในฐานะนักแสดงที่สดใส และหน้าอกขนาดใหญ่ ในปี พ.ศ. 2542 (ค.ศ. 1999) อาซูมิได้ขึ้นชื่อว่าเป็นนักแสดงค่าตัวสูงสุดของญี่ปุ่น ในเดือนกันยายนปีเดียวกัน ได้เลิกจากการเป็นนักแสดง และได้เก็บตัวเงียบหายจากวงการ

อาซูมิ ได้แสดงภาพยนตร์ทั้งหมด 8 เรื่อง และสองในแปดเรื่องได้มีการนำมาทำซ้ำใหม่ บทบาทของอาซีมิได้แก่ นักเรียนมัธยม นางพยาบาล นอกจากนี้ได้ถ่ายแบบส่วนตัว อีก 4 อัลบั้ม ซึ่งมีกล่าวไว้ในพอร์ตโฟลิโอของอาซูมิ

## ภาพยนตร์ที่แสดง
วันที่ออกจำหน่าย - ชื่อเรื่อง (ค่ายภาพยนตร์)
* 18 ธันวาคม 1998 - Bond 約束 (SEXIA）
* 31 มกราคม 1999 - Naive -純真-（シャイ企画）
* 26 กุมภาพันธ์1999 - I Want To Hold You 抱きしめたい (SEXIA)
* 23 มีนาคม1999 - Genuine 生粋（シャイ企画）
* 30 เมษายน 1999 - Natural（シャイ企画）
* 21 พฤษภาคม1999 - Pretty Wife 7 プリティワイフ７ (SEXIA)
* 18 มิถุนายน 1999 - Memories（シャイ企画）
* 14 สิงหาคม 1999 - Azu-mi-x (SEXIA)

## อ้างอิง

หมวดหมู่:นางแบบญี่ปุ่น
หมวดหมู่:นักแสดงหนังโป๊หญิงชาวญี่ปุ่น
หมวดหมู่:บุคคลจากโตเกียว
การประชุมทางวิชาการ

**การประชุมทางวิชาการ** () หรือ **ประชุมเอกสารัตถ์** () หมายถึงการชุมนุมในด้านวิชาการหรือวิชาชีพ ส่วนใหญ่จะเน้นไปที่การแก้ประเด็นปัญหาสำคัญ ความห่วงใยหรือ เพื่อความก้าวหน้าร่วมกัน หรือเพื่อทำความตกลงเกี่ยวกับการพิจารณาเลือกกฎระเบียบหรือประเพณีปฏิบัติ (shared rule or custom) ในสาขาวิชาการหรือวิชาชีพที่ไม่ได้กำหนดไว้เป็นลายลักษณ์อักษร โดยมีทางเลือกอย่างน้อย 2-3 ทางเลือก เพื่อหวังนำผลการตกลงไปปฏิบัติร่วมกัน ปกติจะต้องมีตัวแทนหรือผู้แทนขององค์กร ภูมิภาค หรือประเทศ เช่น

* การประชุมแรมซาร์ว่าด้วยพื้นที่ชุ่มน้ำ (Ramsar Convention on Wetlands)
* การประชุมระหว่างประเทศ เพื่อจัดระเบียบการล่าปลาวาฬ พ.ศ. 2489 (International Convention for the Regulation of Whaling 1946)

หมวดหมู่:วิชาการ
หมวดหมู่:การศึกษา
หมวดหมู่:การจัดพิมพ์ทางวิชาการ
การประชุมเป็นทางการ

**การประชุมเป็นทางการ** () หมายถึงการประชุมที่มีผู้แทนประเทศ หรือผู้แทนภูมิภาค ที่เป็นสมาชิกเข้าร่วมประชุมอย่างเป็นทางการ ตามข้อบังคับขององค์กรที่กำหนดวาระให้ประชุม เช่น IFLA World Congress, UIA Congress ปกติประชุมปีละครั้งและเวียนประเทศสมาชิกเป็นเจ้าภาพ

คำภาษาอังกฤษ "congress" มีต้นกำเนิดมาจากยุคกลางตอนปลาย เพื่อแสดงถึงการเผชิญหน้า (ของฝ่ายตรงข้าม) ในระหว่างการสู้รบ ซึ่งมาจากภาษาละตินว่า "congressus"

## อ้างอิง

หมวดหมู่:การประชุม
นาโนมอเตอร์

**นาโนมอเตอร์** คือ อุปกรณ์ขนาดโมเลกุล ที่สามารถแปลงพลังงาน ไปเป็นการเคลื่อนไหวและแรง ที่มีขนาดระดับพิโคนิวตัน 

การวิจัยเรื่องนาโนมอเตอร์นั้น เป็นการผสมผสานมอเตอร์จากโปรตีน ที่มีขนาดระดับโมเลกุล ซึ่งพบในเซลล์สิ่งมีชีวิต เข้ากับมอเตอร์ระดับโมเลกุล ที่ฝังอยู่ในอุปกรณ์จำลอง โปรตีนที่ใช้ทำมอเตอร์ดังกล่าว จะสามารถขับเคลื่อน "สิ่งของ" ภายในอุปกรณ์ดังกล่าว ทำนองเดียวกับไคเนซินที่ขับเคลื่อนโมเลกุลต่างๆ ไปตามรอยของไมโครทิวบูลภายในเซลล์นั่นเอง

การเริ่มและหยุดเคลื่อนไหวของมอเตอร์โปรตีนดังกล่าว จะอาศัยการกับเอทีพี (ATP) ในโครงสร้างระดับโมเลกุล ที่ไวต่อแสงยูวี (อัลตราไวโอเลต) และพัลส์เรืองแสงอัลตราไวโอเลตก็จะส่งพัลส์การเคลื่อนไหวออกมา 

หมวดหมู่:นาโนเทคโนโลยี
ภาควิชาภูมิสถาปัตยกรรม

คณะและมหาวิทยาลัยที่เปิดสอนภาควิชาภูมิสถาปัตยกรรมในประเทศไทย

* ภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย
*ภาควิชาภูมิสถาปัตยกรรม คณะสถาปัตยกรรมศาสตร์และการออกแบบ มหาวิทยาลัยเทคโนโลยีพระจอมเกล้าธนบุรี
*ภาควิชาภูมิสถาปัตยกรรม คณะสถาปัตยกรรมศาสตร์ มหาวิทยาลัยเกษตรศาสตร์
* ภาควิชาภูมิสถาปัตยกรรม คณะสถาปัตยกรรมศาสตร์และการออกแบบสิ่งแวดล้อม มหาวิทยาลัยแม่โจ้
* ภาควิชาภูมิสถาปัตยกรรมศาสตร์ คณะสถาปัตยกรรมศาสตร์และการผังเมือง มหาวิทยาลัยธรรมศาสตร์
* ภาควิชาภูมิสถาปัตยกรรมศาสตร์ คณะสถาปัตยกรรมศาสตร์ผังเมือง และนฤมิตรศิลป์ มหาวิทยาลัยมหาสารคาม

หมวดหมู่:ภาควิชา
หมวดหมู่:ภูมิสถาปัตยกรรม
เรโกะ ฉันนั้นหรือสวย เฉียบ เนี้ยบ

**เรโกะ ฉันนั้นหรือสวย เฉียบ เนี้ยบ** ()  วาดโดย ยูมิโกะ ซูซูกิ (Yumiko Zuzuki) ภาคภาษาไทยมีสองชื่อ คือ "ฉันนั้นหรือ สวย เฉียบ เนี้ยบ" ที่ถูกตีพิมพ์ตั้งแต่สมัยยังไม่มีลิขสิทธิ์ และฉบับลิขสิทธิ์เปลี่ยนชื่อเป็น "ชิราโทริ เรโกะ คุณหนูเริ่ด เชิดสุดๆ" โดยสำนักพิมพ์บงกช

ชื่อ **ชิราโทริ เรโกะ** มาจากโฆษณาชิ้นหนึ่งที่ออกอากาศทางโทรทัศน์ของญี่ปุ่น และประสบความสำเร็จอย่างมาก มีผู้แสดงนำเป็นเด็กหญิงหน้าตาดีสีไวโอลิน แบบคุณหนูลูกผู้ดี สาวน้อยคนนี้มีชื่อว่าชิราโทริ เรโกะ ผู้แต่งจึงนำชื่อของเธอมาตั้งเป็นชื่อเรื่อง เพื่อสื่อให้เห็นว่าผู้หญิงคนนี้แหละที่สวยเริ่ด และแน่ที่สุดในญี่ปุ่น 

## เนื้อเรื่อง
ชิราโทริ เรโกะ เป็นหญิงสาวตระกูลผู้ดี ที่มีทุกอย่างเพียบพร้อม อีกทั้งยังมั่นใจในความสวยของตัวเอง จึงเขี่ยผู้ชายทิ้งเป็นว่าเล่น แม้ว่าจะมีหนุ่มเข้ามาจีบทุกๆ 100 เมตร พร้อมกับเสียงหัวเราะ "โฮะโฮะโฮะ!" อย่างบ้าคลั่ง แต่เจ้าหล่อนกลับไปหลงรักชายหนุ่มสุดแสนจะธรรมดา ที่มีชื่อว่า อากิโมโตะ เท็ตซึยะ ถึงกับยอมทำทุกอย่างเพื่อมให้เท็ตซึยะเห็นใจ แม้จะไม่ยอมเสียหน้าก็ตาม พล็อตเรื่องในแต่ละตอนจึงมักจะเริ่มด้วยว่า เรโกะผู้ไม่ประสีประสาในเรื่องของความรัก มักจะได้ข้อมูลเกี่ยวกับความรัก หรือเซ็กส์มาอย่างผิดๆ หรือเข้าใจข้อมูลผิดเพี้ยนไป เป็นเหตุให้ทุกอย่างที่เธอทำดูเปิ่นๆไปเสียทุกที

## ตัวละคร

## รายชื่อตอน

## แหล่งข้อมูลอื่น
* 
* Entry at J-dorama.com (live-action TV show)

หมวดหมู่:อาจิอาโด
หมวดหมู่:มังงะที่ตีพิมพ์ในปี พ.ศ. 2531
หมวดหมู่:ภาพยนตร์อนิเมะที่ออกฉายในปี พ.ศ. 2538
หมวดหมู่:ภาพยนตร์ญี่ปุ่นที่ออกฉายในปี พ.ศ. 2538
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:ละครโทรทัศน์ของสถานีโทรทัศน์ฟูจิ
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวโชโจะ
หมวดหมู่:บงกช
ภูมิสถาปนิก

thumb|Coteaux de la Citadelle
**ภูมิสถาปนิก** ถือว่าเป็นนักวิชาชีพผู้ประกอบวิชาชีพภูมิสถาปัตยกรรม ซึ่งเป็นหนึ่งในวิชาชีพควบคุมลักษณะเดียวกันกับแพทย์และนักกฎหมายเนื่องจากบุคคลเหล่านี้ จะต้องได้รับการศึกษาเป็นการพิเศษเฉพาะ และจะต้องมีใบอนุญาตประกอบวิชาชีพเช่นเดียวกับผู้ประกอบวิชาชีพอื่น เฟรเดอริก ลอว์ ออล์มสเตด ชาวสหรัฐฯ ผู้ได้รับการยกย่องเป็น "บิดาแห่งภูมิสถาปัตยกรรมสมัยใหม่" เป็นผู้ขนานนามผู้ประกอบวิชาชีพนี้ว่า *Landscape architect* เป็นครั้งแรก

ในต่างประเทศ การเข้าสู่สายวิชาชีพจะต้องผ่านการศึกษาเล่าเรียนขั้นสูง ผ่านการฝึกหัดงานและผ่านการสอบรับใบอนุญาต เพื่อป้องกันความเสียหายจากสถาปนิกที่ไม่มีคุณภาพ หรือไม่มีจรรยาบรรณ
 
ผู้ปฏิบัติวิชาชีพภูมิสถาปัตยกรรมจะรวมตัวกันตั้งสมาคมวิชาชีพขึ้นเพื่อร่วมกันจรรโลงสาขาวิชาชีพแห่งตนให้เข้มแข็ง ในสหรัฐอเมริกาใช้ชื่อว่า **สมาคมภูมิสถาปนิกอเมริกัน** (American Society of Landscape Architects - ASLA) ก่อตั้งเมื่อ พ.ศ. 2442 นับเป็นสมาคมวิชาชีพภูมิสถาปัตยกรรมแห่งแรกของโลก สำหรับประเทศไทย **[[สมาคมภูมิสถาปนิกประเทศไทย]]** Thai Association of Landscape Architects-TALA ได้ก่อตั้งเมื่อ พ.ศ. 2530 หลังสหรัฐอเมริกา 88 ปี 

อาจกล่าวได้วิชาชีพภูมิสถาปัตยกรรมสมัยใหม่ในประเทศไทยที่มีการออกแบบเฉพาะโดยภูมิสถาปนิกโดยตรง และมีการแยกสัญญาจากงานสถาปัตยกรรมเริ่มเมื่อประมาณ พ.ศ. 2515 โดยข้อกำหนดของธนาคารโลกในโครงการเงินกู้เพื่อพัฒนาวิทยาเขตใหม่ของมหาวิทยาลัยเกษตรศาสตร์ที่บ่งให้ใช้ภูมิสถาปนิก ปัจจุบัน ประเทศไทยมีสำนักงานภูมิสถาปนิกมากกว่า 30 แห่ง วิชาชีพภูมิสถาปัตยกรรมของประเทศไทยอยู่ภายใต้การควบคุมตามพระราชบัญญัติสถาปนิก พ.ศ. 2543 ซึ่งใช้แทนพระราชบัญญัติควบคุมวิชาชีพสถาปัตยกรรม พ.ศ. 2508

## ดูเพิ่ม
* สมาคมภูมิสถาปนิกประเทศไทย

## แหล่งข้อมูลอื่น
สมาคมภูมิสถาปนิกประเทศไทย 

หมวดหมู่:ภูมิสถาปัตยกรรม
หมวดหมู่:อาชีพ
หมวดหมู่:ภูมิสถาปนิก